Corrispondenza heroniniana - Alypios
Material: papyrus
Place: Arsinoites
Categories: Brief
Alypios an Heroninos
Zirkular
Weinbau
Bewässerung
π Ἀλυπίου. 
καιρός ἐστιν ἤδη τῆς τῶν ἔργων προνοίας. διὸ φροντίσατε ὅσοι 
μὲν ἀντλητικὰ κτήματα ἔχετε ὀπτηθείσης ἤδη  γῆς καὶ ἐπιδεχο
μένης σκαφητρὸν πρὸ τοῦ  ἀπωρυγίσαι πάντα τὰ χρῄζοντα πρὸς 
τὸ μήδε ἕνα  τόπον τῶν χοιραφίων ἐνδεῆσαι ἀμπέλου. τὰ δὲ ἐπίπε
δα ὁμοίως πρὶν [τ]ῆς τομῆς ἀπωρυγίσατε μὴ πρότερον τέμνοντες 
εἲ μὴ πληρωθῶσιν οἱ ἐνδέοντες τούτων χοιραφίων τῆς ἀμπέλου. 
ἐὰν δέ τις τούτων μου τῶν γραμμάτων παρακούσῃ οὐ συνοίσει αὐ
τῷ. συλλέξατε δὲ κλήματα Θηβαικὰ καὶ λευκὰ μὴ ἔλαττον παλαιστῶν 
κ, εἴ τι δὲ μεῖζον ἢ πλέον οὕτω προνοήσατω. τὰ δὲ τεμνόμενα φυτὰ 
εὐθέως εἰς ὕδωρ βαλλέσθω ἵνα μὴ ξηρανθῇ εἰδότες ὅτι κάτʼ ἑκάστην 
φροντίδα τῶν φυτευομένων τόπων σημιοῦμαι τὴν ἑκάστου φροντι
στοῦ καὶ κτήματος τοποθεσίαν ἵνα εἴ τίς  ἐμβάλοι παρὰ τὴν ἐμὴν 
ἐγκέλευσιν ἤ τι ἀντὶ Θηβαικοῦ ἢ λευκοῦ κηπάδιον ἢ ἄλλο τι κλῆμα 
ζημιώθῃ ζημίαν ἣν μὴ προσδόκα. ἐρρῶσθαί σε εὔχομαι 
.  
 Ἡρωνείνῳ φροντ Θρασώ.  ιγ Τῦβι
π Ἀλυπίου Ἡρωνείνῳ φροντ Θρασώ